recursal/SuperWikiNEXT-32B huggingface dataset:
வேணுவனம் என்பது திருநெல்வேலியைக் குறிக்கும் பெயர்களில் ஒன்று. 16 ஆம் நூற்றாண்டில் வாழ்ந்த நிரம்ப அழகிய தேசிகர் பாடிய நூல் **வேணுவனப் புராணம்**.

பிந்திய பெருநூல்
----------------

19 ஆம் நூற்றாண்டில் கவிராச நெல்லையப்பன் என்பவர் 6892 விருத்தப்பாடல்கள் கொண்ட வேணுவனப் புராணம் என்னும் நூலைப் பாடினார். இது 1869 ஆம் ஆண்டுப் பதிப்பாக வெளிவந்துள்ளது.

நூல் அமைதி
----------

நிரம்ப அழகிய தேசிகர் பாடிய வேணுவனப் புராணத்தில் உள்ளவை. 9 சருக்கம். 454 பாடல். வருணனை மிகுதி. எளிய சொற்கள். இதனை இவர் சேது புராணம் பாடுவதற்கு முன்னர் பாடியிருக்கலாம்.

எடுத்துக்காட்டுப் பாடல்கள்
--------------------------

நிரம்ப அழகிய தேசிகர் பாடிய வேணுவனப் புராணத்தில் உள்ளவை. 

நெல்லையப்பரைப் போற்றும் பாடல்

ஏலக் குழல் நீள் வரை மாதுடனே என் கண்கள் களித்திட இன்ப மணக்
கோலத்துடனே உடன் மேவும் மணக்கோலத்தவனே சரணம் சரணம்
ஞாலத்தின் மயக்கம் ஒழித்தனையே நாடிப் பரவித் தேடித் திரியும்
சீலத்தவர்கட்கு வெளிப்படும் மெய்ச் சீலத்தவனே சரணம் சரணம்.
நெல்லைநாதர் திருமேனியைத் தொட்டுச் சிவபூசை செய்யும் சிவ மறையோரை வணங்குதல்

அறுசீர்க் கழிநெடிலடி ஆசிரிய விருத்தம்
(**காய் 4 / மா தேமா)**

மூண்டபெருந் திருவருளால் அளப்பரிய சிவாகமங்கள் முழுதும் ஓர்ந்து
பூண்டபெருந் தொண்டினுடன் தமிழ்த்தெய்வப் பாண்டியனார் புகழ்ந்து நின்று
வேண்டவளர்த்(து) அருள்நெல்லை நாத(ர்)திரு மேனிதனை வியந்து நாளும்
தீண்டியருச் சனைபுரியும் சிவமறையோர் சரணமலர் சிந்தை செய்வாம்..

  

பாண்டியனின் நெல்லை

அறுசீர்க் கழிநெடிலடி ஆசிரிய விருத்தம்
(**காய் 4 / மா தேமா)**

அரித்தானை அடிய(ர்)பவம் அழித்தானை உரித்தானை அடர்ந்த வேளை
எரித்தானை புரமெரியச் சிரித்தானை நரித்தானை எவையும் ஆன
பரித்தானைத் தனிஉலகம் பரித்தாளும் பாண்டியற்குப் பாவித் தானைக்
தரித்தானை மனத்தினராம் மாணிக்க வாசகர்தன் தலைமேல் கொள்வாம்!

அடிக்குறிப்பு
-------------

1. ↑  இது 1914 ஆம் ஆண்டுப் பதிப்பாக அச்சிடப்பட்டு வெளிவந்துள்ளது
2. ↑  மு. அருணாசலம். *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014, முதல் பதிப்பு 1977, திருத்தப்பட்ட பதிப்பு 2005. பக். 106.
3. ↑  பொருள் நோக்கில் சொற்பிரிப்பு செய்யப்பட்டவை
வேளாண்மையில் பயிர்களுக்கு சேதத்தை உண்டாக்குவதில் நுண்ணுயிரிகளுக்கு முதன்மைப் பங்கு உண்டு. அந்த நுண்ணுயிர்களால் உண்டாகும் பாதிப்புகள் கீழ்வருவன.

பூசணம்
------

பூசணங்கள் தாவர இனத்தை சார்ந்தவை. நோய் உண்டு பண்ணும் பூசணங்களுக்கு பச்சையம் கிடையாது. அதனால் தாவரங்களில் இவை தாவரங்களில் ஒட்டுண்ணிகளாக வாழ்ந்து நோயை உண்டு பண்ணுகின்றன. இலையில் புள்ளிகள், துளைகள், கருகல், சாம்பல் நிறபடிவம், துருபடிவம், செடிவாடுதல், நாற்றழுகல் மற்றும் வேர் அழுகல் முதலிய அறிகுறிகள் பூசணங்களால் தோன்றுகிறது.

எடுத்துக்காட்டு நோய்கள்
* நெல் இலைபுள்ளி நோய் (பைரிகுலோரியா ஒரைசே)
* கம்பு அடிச்சாமல் நோய் (ஸ்கிளிரோஸ்போரா)

பாக்டீரியா
----------

பாக்டீரியாக்கள் பச்சையம் அடங்கபெறாத, ஒற்றை திசுவறையைக் கொண்டவை. பாக்டீரியாக்கள் இலைபுள்ளிகள், கரிதல், மென்மை அழுகுதல், பிளவை, வாடல் மற்றும் கழலைகள் கொப்பளங்கள் போன்ற நோய் அறிகுறிகளை தோற்றுவிக்கின்றன.

எடுத்துக்காட்டு நோய்கள்
* நெல் பாக்டீரியா இலைகருக்கல் - சேந்தோமோனாஸ் ஒரைசே.
* எலுமிச்சை பிளவை - சேந்தோமோனாஸ்சிட்ரை
* பருத்தி -கருங்கிளை நோய் - சேந்தோமோனாஸ் மால்வேசியாரம்.

மைக்கோபிளாஸ்மா
--------------

மைக்கோபிளாஸ்மா (Mycoplasma) என்பது தனி வகை நுண்ணுயிர் கூட்டத்தை சேர்ந்தது. பாக்டீரியாவின் அமைப்பையும் வைரஸின் தன்மையும் கொண்டது. பூச்சிகள் மைக்கோபிளாஸ்மாவைப் பரப்பி பயிர் நோய்கள் தோன்றக் காரணமாகின்றன. மைக்கோபிளாஸ்மாவால் பயிர்களின் வளர்ச்சி குன்றுதல், புல்தண்டு, சிற்றலை மற்றும் பச்சை பூ ஆகிய நோய்களைத் தோற்றுவிக்கின்றன.

மைக்கோபிளாஸ்மாவால் ஏற்படும் நோய்களுக்கு எடுத்துக்காட்டு
* எள் பச்சை நோய், கத்திரி சிற்றிலை நோய்.

வைரஸ்
-----

வைரசுகள் (Virus) உருவத்தில் மிகச் சிறியவை. எலக்ட்ரான் நுண்ணோக்கி மூலம் மட்டுமே பார்க்க முடியும். இதில் உட்கரு அமிலமும் அதை சுற்றி புரத உறை மட்டுமே காணப்படும். வைரஸ்கள் பூச்சிகளால் பயிர்களுக்குப் பரப்பப்பட்டு நோய் உண்டுபண்ணுகின்றன. வைரஸ் பயிர்களில் தேமல், இலைசுருள், இலைச் சுருக்கம், இலைநெளிவு, இலைவடிவ மாற்றம், வளரச்சி குன்றுதல் மற்றும் மலட்டு தன்மை ஆகிய நோய்கள் ஏற்படுகின்றன. 

எடுத்துக்காட்டு நோய்கள்
* வெண்டை நரம்பு வெளுத்தல்
* துவரை தேமல் நோய்.

பாசிகள்
-------

பாசிகள் தாவர இனத்தை சார்ந்தவை. ஆனால் நோய் உண்டு பண்ணும் பாசிகளுக்கு பச்சையம் கிடையாது.

பூக்கும் தாவர ஒட்டுண்ணிகள்
--------------------------

சில பூக்கும் தாவர ஒட்டுண்ணிகள் தாவரங்களின் வேர்களில் ஒட்டுண்ணிகளாக வாழ்ந்து பயிர்களுக்கு சேதம் விளைவிக்கின்றன. இதற்கு வேர்ப்புல்லுருவி என்று பெயர் .

எடுத்துக்காட்டு
* சுடு மல்லி

நூற்புழுக்கள்
-------------

நூற்புழுக்கள் கண்ணுக்கு தெரியாத நூல் போன்ற தோற்றத்தை கொண்டவை. இவை மண்ணுக்கு அடியில் வாழ்ந்து தாவரங்களை தாக்கிச் சேதம் விளைவிக்கின்றன. 

எடுத்துக்காட்டு நோய்கள்
* உருளை கிழங்கு பொன்னிற நூற்புழு

மேற்கோள்கள்
-----------

1. ↑  தமிழ்நாட்டுப் பாடநூல் கழகம். தொழிற்கல்வி மேல்நிலை முதலாம் ஆண்டு ப.எண்.170
**இயதாத்ரி அனல் மின் நிலையம்** *(Yadadri Thermal Power Plant)* இந்தியாவில் உள்ள தெலுங்கானா மாநிலத்தின் நல்கொண்டா மாவட்டத்தில் இருக்கும் தாமெரசேர்லா மண்டலத்தில் அமையவுள்ள ஒரு மின்னுற்பத்தி நிலையமாகும். தாமெரசேர்லா மண்டலத்தில் வீர்லாபாலெம் கிராமத்தில் 5X800 மெகாவாட் கொள்திறன் அளவுள்ள மின்னுற்பத்தி நிலையங்கள் நிறுவுவதற்கான ஒப்பந்தத்தை பாரத மிகு மின் நிறுவனத்திற்கு, தெலுங்கானா மின்னுற்பத்தி நிறுவனம் (TSGENCO)வழங்கியுள்ளது.மின்னுற்பத்தி திட்டத்திற்குத் தேவையான பொறியியல், கொள்முதல் மற்றும் கட்டுமான ஒப்பந்ததாரராகச் செயல்படவும் பாரத மிகு மின் நிறுவனத்திற்கு இவ்வொப்பந்தம் உரிமையளிக்கிறது. 36 மாதங்களுக்குள் இரண்டு அலகுகள் கட்டிமுடிக்கப்பட்டு மின்னுற்பத்தியை தொடங்க வேண்டும் என்றும் மீதியுள்ள மூன்று அலகுகள் 48 மாதங்களிலும் கட்டிமுடிக்கப்பட வேண்டுமென்றும் ஒப்பந்தத்தில் கேட்கப்பட்டுள்ளது. மகாரத்னா மதிப்பைப் பெற்றுள்ள பாரத மிகு மின் நிறுவனத்திற்கு கிடைக்கப்பெற்ற மிகப்பெரிய ஒப்பந்தத் திட்டமாக இயதாத்ரி அனல் மின் நிலையத் திட்டம் கருதப்படுகிறது

  

தற்போதைய சுற்று சூழல் நிலைகளை கருத்திற்கொண்டு இயதாத்ரி அனல் மின் நிலையம் அமைக்கப்பட்டு வருகிறது. அருகில் உள்ள கிருட்டிணா ஆறு இந்நிலையத்திற்குத் தேவையான தண்ணிரை அளிக்கிறது

| நிலை | அலகு எண் | நிறுவப்படும் கொள்திறன் (மெ.வா) | துவக்கம் | தற்போதைய நிலை |
| --- | --- | --- | --- | --- |
| நிலை I | 5 x 800 |  | விரைவில் | - |

மேற்கோள்கள்
-----------

1. ↑
2. ↑
3. ↑
**விஜயலட்சுமி பழனிசாமி** (*P. Vijayalakshmi*) சங்ககிரி சட்டமன்றத் தொகுதி முன்னாள் சட்டப் பேரவை உறுப்பினரும் (2011-2016) அமைச்சரும் ஆவார். இவரது உறவினரும் மற்றும் திமுகவின் வலிமையான தலைவருமான வீரபாண்டி எஸ் ஆறுமுகத்தை இத்தேர்தலில் தோற்கடித்தார். முன்னதாக, இவர் 1980, மற்றும் 1984 சட்ட மன்றத் தேர்தல்களில் அனைத்திந்திய அண்ணா திராவிட முன்னேற்றக் கழக வேட்பாளராக வீரபாண்டி தொகுதியில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். மீண்டும் 2001 தேர்தலில் பனமரத்துப்பட்டி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். 2001 முதல் தமிழக அமைச்சரவையில் சமூக நலத்துறை அமைச்சராக பணியாற்றினார். 1985ஆம் ஆண்டில், அப்போதைய முதல்வர் ம. கோ. இராமச்சந்திரனால் காதி மற்றும் கைத்தறி அமைச்சராக நியமிக்கப்பட்டார். 1986இல் நீக்கப்பட்ட 10 அமைச்சர்களுள் இவரும் ஒருவர். அ.தி.மு.க தலைவர் ஜெ.ஜெயலலிதாவின் மரணத்திற்குப் பிறகு, இவர் முன்னாள் அமைச்சர் செம்மலையுடன் ஓ. பன்னீர்செல்வம் ஆதரவாக இருந்தார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Govt. of Tamil Nadu. 2012-03-20 அன்று மூலம் (PDF) பரணிடப்பட்டது. 2021-10-14 அன்று பார்க்கப்பட்டது.
2. ↑  1980 Tamil Nadu Election Results, Election Commission of India
3. ↑  1984 Tamil Nadu Election Results, Election Commission of India
**சிறிய பச்சை அலகுச் செம்பகம்** (small greenbilled malkoha, உயிரியல் பெயர்: *Rhopodytes viridirostris*) என்பது ஒரு பறவை இனமாகும். இது தென்னிந்தியா முழுவதும் காணப்படுகிறது.

விளக்கம்
--------

இப்பறவை காக்கையைவிட அளவில் சிறியது, மெலிந்த தோற்றத்துடன் சற்று நீண்ட வாலுடன் காட்சியளிக்கும். இப்பறவை சுமார் 39 செ. மீ. நீளம் இருக்கும். இதன் அலகு ஆப்பில் பச்சை நிறத்தில் இருக்கும். கண்களைச் சுற்றி நீல நிற தூவியற்ற தோல் பகுதி இருக்கும். விழிப்படலம் இரத்த சிவப்பாக இருக்கும். கால்கள் கரும் பச்சை நிறத்தில் இருக்கும். இதன் உடலின் மேற்பகுதி பசுமை கலந்த சாம்பல் நிறத்திலும், கீழ்ப்பகுதி கருஞ்சிவப்பாகவும் இருக்கும். வாலின் விளிம்புகள் வெள்ளையாக இருக்கும்.

பரவலும், வாழிடமும்
------------------

இப்பறவை தென்னிந்தியா முழுவதும் காணப்படுகிறது. இவை புதர் காடுகள், மலைசார்ந்த மூங்கில் காடுகளில் காணப்படுகின்றன. மலைப் பகுதிகளில் 1000 மீட்டருக்கு மேல் காண இயலாது.

நடத்தை
------

இப்பறவை தனித்தோ அல்லது இணையாகவோ முட்புதர்களிடையே மறைந்து திரியும். செண்பகத்தைப் போன்ற பழக்க வழக்கங்களைக் கொண்டவை என்றாலும் அப்பறவை போல தரையில் இறங்கி நடப்பதில்லை. பறக்கும் ஆற்றல் அவ்வளவாக இல்லாத இப்பறவை புதருக்கு புதர் தட்டுத் தடுமாறித் தாவி தாவிப் பறந்து செல்லும். மனிதர் நடமாட்டத்தைக் கண்டால் முட்புதர்களிடையே மறைந்து தப்ப முயலுமே அன்றி பறந்து தப்பாது. 

இப்பறவை கம்பளிப்பூச்சி, வெட்டுக்கிளி, சிறு ஒணான், சிறு பழங்கள் போன்றவற்றை உணவாக கொள்ளும். இதன் குரலொலி குறித்த தகவல்கள் ஏதும் இல்லை.

இனப்பெருக்கம்
-------------

இவை ஆண்டு முழுவதும் இனப்பெருக்கம் செய்யக்கூடியன என்றாலும் மார்ச் முதல் மே வரை சிறப்பாக இனப்பெருக்கம் செய்கின்றன. தரையில் இருந்து ஒன்று அல்லது இரண்டு மீட்டர் உயரத்தில் புதர்களில் மேடை போன்ற கூடு அமைக்கின்றன. இரண்டு முட்டை இடுகின்றன. அரிதாக மூன்று முட்டைகள் இடுவதும் உண்டு. சாக்கட்டி நிறத்தில் வட்ட வடிவமாக முட்டை இருக்கும்.

மேற்கோள்கள்
-----------

1. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 249-250.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q25267071
* EoL: 1064875
* GBIF: 2496379
* ITIS: 705309

 |
**பால்கர் தாலுகா** (Palghar taluka),இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.2011 இந்திய மக்கள் தொகை கணக்கெடுப்பின் படி, இத்தாலுகா பால்கர் நகராட்சி மன்றம், 11 கணக்கெடுப்பில் உள்ள ஊர்களும் மற்றும் 50 வருவாய் கிராமங்களும் கொண்டது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, பால்கர் தாலுகாவின் மொத்த மக்கள் தொகை 5,50,166 ஆகும். மக்கள் தொகையில் ஆண்கள் 288,514 are மற்றும் பெண்கள் 261,652 ஆக உள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 69554 -13% ஆகும். சராசரி எழுத்தறிவு 80.69% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 16,999 மற்றும் 168,152 ஆகவுள்ளனர். 1041.85 சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 528 பேர் வீதம் வாழ்கின்றனர். 40.97% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 90.62%, இசுலாமியர்கள் 6.05%, பௌத்தர்கள் 1.31%, சமணர்கள் 0.8%, கிறித்துவர்கள் 0.5% மற்றும் பிறர் 0.73% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

மேற்கோள்கள்
-----------

1. ↑  Talukas of Palghar District
2. ↑  Villages & Towns in Palghar Taluka
3. ↑  Palghar Taluka Population
4. ↑  Palghar Taluka Population, Caste, Religion Data
**தம்பாரா ஏரி** (*Tampara Lake*) என்பது 300-எக்டேர் (740-ஏக்கர்) நன்னீர் ஏரியாகும். இது இந்தியாவின் ஒடிசாவில் உள்ள கஞ்சாம் மாவட்டத்தின் மாவட்டத் தலைமையகமான சத்ராபூருக்கு அருகில் உருசிகுல்யா ஆற்றின் வலது கரையில் அமைந்துள்ளது. இது பெர்காம்பூர் நகரத்திலிருந்து 23 கி.மீ. தொலைவில் அமைந்துள்ளது. இந்த நன்னீர் ஏரி உருசிகுல்யா ஆறுடன் இணைக்கப்பட்டுள்ளது. ஆற்றிலிருந்து வரும் வெள்ள நீர் இதன் பல்லுயிர் பெருக்கத்தை வளப்படுத்துகிறது. இதனால் இந்த ஈரநிலம் 60 வகையான பறவைகள் மற்றும் 46 மீன் சிற்றினங்களை ஆதரிக்கிறது. மழைக்காலத்தில் வெள்ளத்தைக் கட்டுப்படுத்துவதில் இந்த ஏரி முக்கிய பங்கு வகிக்கிறது. சதுப்புநிலம் உள்ளூர் மக்களின் வாழ்வாதாரத்திற்கான முக்கிய ஆதாரமாக உள்ளது. மேலும் விவசாயம் மற்றும் வீட்டு உபயோகத்திற்கும் அத்துடன் உள்ளூர் பொருட்களைக் கொண்டு செல்வதற்கான பாதையை வழங்குவதற்கும் தண்ணீர் பயன்படுகிறது. சத்ரபூர் நகரமும் இந்த ஏரி நீரைக் குடிநீருக்காகக் பயன்படுத்துகிறது. தற்போது இந்த ஏரியானது இந்தியத் தரைப்படையின் நீர் நடவடிக்கைகள் பயிற்சி மையமான நீர் விளையாட்டுகளுக்குப் பயன்படுத்தப்படுகிறது. சுற்றுலாவுக்காகத் தளத்தில் படகு சவாரி மற்றும் பொழுதுபோக்கு வசதிகள் உள்ளன. 2021ஆம் ஆண்டு முதல் இந்த ஏரி பாதுகாக்கப்பட்ட ராம்சர் தளமாக அறிவிக்கப்பட்டுள்ளது.

மேற்கோள்கள்
-----------

1. ↑  "Tampara Lake". *Ramsar Convention Sites Information Service*. 5 November 2022 அன்று பார்க்கப்பட்டது.
2. ↑  "Tampara Lake". *PIB*. 5 November 2022 அன்று பார்க்கப்பட்டது.
3. ↑  "Humuri Tampara- A Sweet Water Lake". *ganjam.nic.in*. 5 November 2022 அன்று பார்க்கப்பட்டது.

வெளி இணைப்புகள்
---------------

* ஹுமுரி தம்பாரா - ஒரு இனிமையான நீர் ஏரி
**எச். வி. அண்டே** (*H. V. Hande*, பிறப்பு: நவம்பர் 28, 1927) ஒரு தமிழக மருத்துவரும், அரசியல்வாதியும் ஆவார். 1967, 1971 ஆகிய ஆண்டுகளில் நடந்த சட்டமன்றத் தேர்தல்களில் பூங்கா நகர் தொகுதியிலிருந்து சுதந்திராக் கட்சி வேட்பாளராக சட்டசபைக்குத் தேர்ந்தெடுக்கப்பட்டார். இவரது மூதாதையர்கள் மங்களூரில் இருந்த காரணத்தால் மங்களூரார் என்று அழைக்கப்படுகிறார்.

1980ல் நடந்த தேர்தலில் அண்ணா நகர் தொகுதியில் அண்ணா திராவிட முன்னேற்றக் கழகத்தின் வேட்பாளராக 699 வாக்குகள் வித்தியாசத்தில் கருணாநிதியிடம் தோற்றார். மறைந்த முதல்-அமைச்சர் எம்.ஜி.ஆரின் அமைச்சரவையில் 10 ஆண்டுகள் சுகாதாரத்துறை அமைச்சராக பணியாற்றியுள்ளார். அண்ணாநகர் தொகுதியில் 2006 ஆம் ஆண்டு நடந்த தேர்தலில் பாரதிய ஜனதா கட்சியின் வேட்பாளராக போட்டியிட்டு 9000 வாக்குகளைப் பெற்றார். 2004-ல் பாரதிய ஜனதா கட்சியின் தேசிய கவுன்சில் உறுப்பினர் ஆனார்.

இவர் ஓர் எழுத்தாளரும் ஆவார். இராமாயணம், டாக்டர் அம்பேத்கர் மற்றும் பிற தலைப்புகளில் பல புத்தகங்களை எழுதியுள்ளார். 1984 ஆம் ஆண்டு சென்னையிலுள்ள செனாய் நகரில் அவர் அண்டே மருத்துவமனையைத் திறந்தார்.

வகித்த பதவிகள்
--------------

* தமிழக அமைச்சரவையில் சுகாதார அமைச்சர் (1977–87)

மேற்கோள்கள்
-----------

1. ↑  "1967 Tamil Nadu Election Results, Election Commission of India". .
2. ↑  "1971 Tamil Nadu Election Results, Election Commission of India". .
3. ↑  "Off the record - A Mangalorean in Chennai". *Deccan Herald*. 11 November 2012.. பார்த்த நாள்: 4-07-2013.
4. ↑  "MK stir not sincere, says Hande". *The Hindu*. 9 November 2004. Archived from the original on 13 ஜனவரி 2005.. பார்த்த நாள்: 4 July 2013.
5. ↑  "Hande Hospital". Medicards.in.. பார்த்த நாள்: 4-07-2013.
6. ↑  V, Narayana Murthy (6 March 2012). "MGR was instrumental in eradicating polio: Hande". *Indian Express*.. பார்த்த நாள்: 4-07-2013.
**கீழ்த்திசை பச்சைப் பஞ்சுருட்டான்** (அறிவியல் பெயர்: *Merops orientalis orientalis*) என்பது பச்சைப் பஞ்சுருட்டானின் துணையினம் ஆகும். இது இந்தியா, இலங்கை போன்ற நாடுகளில் காணப்படுகிறது.

விளக்கம்
--------

கீழ்த்திசை பச்சைப் பஞ்சுருட்டான் பறவையானது சிட்டுக்குருவி அளவில் சுமார் 23 செ.மீ. நீளம் இருக்கும். இதன் அலகு கறுப்பாகவும், விழிப்படலம் சிவப்பாகவும், கால்கள் கறுப்பாகவும் இருக்கின்றன. நெற்றி பச்சையாகவும், தலையும் பிடரியும் பொன் நிறத்திலும் இருக்கின்றன. மோவாயும் கண்ணுக்குக் கீழ் ஒரு சிறு கோடும், தொண்டை நாலங் கலந்த பச்சையாக இருக்கும். மார்புக்கும் கழுத்துக்கும் இடையே சிறு கருவளையம் காணப்படும். மார்பும் வயிறும் பச்சை நிறத்தில் இருக்கும். ஐந்து செ. மீ. நாளமுள்ள இதன் வாலின் நடு இறகுகள் மேலும் ஐந்து செ.மீ. அளவுக்கு கம்பி போல நீண்டிருக்கும்.

நடத்தை
------

காக்கை, மைனா போல எங்கும் சாதாரணமாக காணப்படும் பறவைகளுள் இதுவும் ஒன்றாகும். வேலிகளிலும், மின்கம்பிகளிலும் அமர்ந்திருக்க காணலாம். உட்கார்ந்திருக்கும் இடத்தில் இருந்து தாவிப் பறந்து பூச்சிகளைப் பிடித்து மீண்டும் அமர்ந்து விழுங்கும். கடற்கரைப் பகுதிகளிலும் இப்பறவையைக் காண இயலும். அங்கு மணல் வெளியில் தரையில் அமர்ந்து புழு பூச்சிகளைப் பிடிக்கும். பறக்கும் பூச்சிகளை விடாது துரத்தி இலாவகமாக பிடிக்கும் ஆற்றல் வாய்ந்தது. இதன் முதன்மை உணவாக வண்டுகள், பூச்சிகள் போன்றவை ஆகும்.

ட்ரீஇ, ட்ரீஇ, ட்ரீஇப் என பறக்கும் போதும் அமர்ந்திருக்கும் போதும் கத்தும்.

இனப்பெருக்கம்
-------------

இவை மார்ச் முதல் மே முடிய இனப்பெருகம் செய்கின்றன. ஆற்றங்கரையில் உள்ள மண் திட்டுகள், சாலையோர கால்வாய்களின் மணல் திட்டுகள் போன்றவற்றில் வங்கு குடைந்து அதன் உள்ளே நான்கு முதல் ஏழு வரையிலான வெள்ளை முட்டைகளை இடும். வங்கு குடைவது குஞ்சுகளைப் பேணுவது போன்றவற்றில் ஆண் பெண் பறவைகள் இணைந்து செயல்படும்.

மேற்கோள்கள்
-----------

1. ↑  Ali, S; S D Ripley (1983). *Handbook of the birds of India and Pakistan*. **4** (2nd ). Oxford University Press. பக். 108–111.
2. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 303-304.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27613778
* GBIF: 7191474
* iNaturalist: 710870
* ITIS: 693101

 |
**அரசு பொறியியல் கல்லூரி** (Arasu Engineering College) என்பது இந்தியாவின், தமிழ்நாட்டின், கும்பகோணத்தில் அமைந்துள்ள ஒரு பொறியியல் மற்றும் தொழிநுட்பவியல் கல்லூரி ஆகும். இந்தக் கல்லூரிக்கு அகில இந்திய தொழில்நுட்பக் கல்விக் குழு ஒப்புதல் அளித்துள்ளது. இது சென்னை அண்ணா தொழில்நுட்ப பல்கலைக்கழகத்துடன் இணைக்கப்பட்டுள்ளது

வரலாறு
------

அரசு பொறியியல் கல்லூரியானது ஸ்ரீ திருநாவுக்கரசு தனலட்சுமி கல்வி அறக்கட்டளையால் 2000 ஆம் ஆண்டு நிறுவப்பட்டது. இந்த அறக்கட்டளையானது சமூக சேவைக்காக 2000 ஆம் ஆண்டில் பதிவு செய்யப்பட்டது. இந்த அறக்கட்டளை தொழில்நுட்ப கல்வி மற்றும் ஆராய்ச்சித் துறையில் சிறந்த சேவையைச் செய்து வருகிறது. 

அரசு பொறியியல் கல்லூரி 2001-2002 ஆம் ஆண்டில் அகில இந்திய தொழில்நுட்ப கல்விக் குழுவால் அங்கீகரிக்கப்பட்ட மூன்று இளநிலை பாடங்களை வழங்கியது. தற்போது இந்தக் கல்லூரியானது ஆறு இளநில்ப் பாடங்களையும், மூன்று முதுநிலை பாடங்களையும் வழங்கிவருகிறது

வழங்கப்படும் பாடங்கள்
---------------------

இளநிலை படிப்புகள்
* பி.இ. கணினி அறிவியல் மற்றும் பொறியியல்
* பி.இ. மின்னணுவியல் மற்றும் தொடர்பு பொறியியல்
* பி.இ. மின் மற்றும் மின்னணுவியல் பொறியியல்
* பி.இ. குடிசார் பொறியியல்
* பி.இ. இயந்திரப் பொறியியல்
* பி.இ. ஊரிதிப் பொறியியல்
* வேளாண் பொறியியல்
* பி.இ. உயிர் மருத்துவ பொறியியல்
* பி.டெக்.

மேற்கோள்கள்
-----------

1. ↑  "Arasu Engineering College, Kumbakonam". Engineering.careers360.com. 2016-02-21. 2016-07-31 அன்று மூலம் பரணிடப்பட்டது. 2016-11-29 அன்று பார்க்கப்பட்டது.
2. ↑  "An Overview - Arasu Engineering College, Kumbakonam". Aec.org.in. 2017-03-31 அன்று மூலம் பரணிடப்பட்டது. 2016-11-29 அன்று பார்க்கப்பட்டது.
**பிலிபித் புலிகள் காப்பகம்** (*Pilibhit Tiger Reserve*) இந்தியாவின் உத்தரப்பிரதேசத்தின் பிலிபித் மாவட்டத்தில் அமைந்துள்ளது. 2014 ஆம் ஆண்டில் இது புலிகள் காப்பகமாக அறிவிக்கப்பட்டது. இக்காப்பகம் இந்தியா - நேபாள எல்லையில் மேல் கங்கை சமவெளியில் உள்ள தெராய் வளைவு நிலப்பரப்பின் ஒரு பகுதியாகும். இந்த வாழ்விடத்தின் சிறப்பியல்புகள் சால் காடுகள் , உயரமான புல்வெளிகள், சதுப்பு நிலங்கள் , அவ்வப்போது ஆறுகளில் இருந்து வரும் வெள்ளத்தால் வளமாக்கப்படுகின்றன. இங்குள்ள. சார்தா சாகர் அணை 22 கிமீ (14 மைல்) நீளம் வரை நீண்டு உள்ளது.

உத்தரப்பிரதேசத்தில் நன்கு காடுகள் நிறைந்த சில மாவட்டங்களில் பிலிபித் ஒன்றாகும். 2018 ஆம் ஆண்டின் மதிப்பீட்டின்படி பிலிபித் மாவட்டத்தில் 800 km2 (310 sq mi) சதுர கிலோமீட்டருக்கும் ( மைல்) அதிகமான காடுகள் உள்ளன , இது மாவட்டத்தின் மொத்த பரப்பளவில் சுமார் 23% ஆகும். பிலிபித் காடுகளில் குறைந்தது 65 புலிகளும் ஐந்து வகையான மான்களும் ஓர் ஒரு இரையும் உள்ளன. குறிப்பிட்ட நேரத்தில் புலிகளின் எண்ணிக்கையை இரட்டிப்பாக்கியதற்காக புலிகள் காப்பகத்திற்கு முதல் பன்னாட்டு விருது TX2(டிஎக்ஸ் 2) கிடைத்தது.

2014 ஜூன் மாதம் 46வது புலிகள் காப்பகமாக அறிவிக்கப்படும் வரை இந்தப் பாதுகாக்கப்பட்ட பகுதி மரங்கள் விளைவிக்கும் காப்புக்காடாக இருந்தது.

மேற்கோள்கள்
-----------

1. 1 2  Chanchani, P. (2015). "Pilibhit Tiger Reserve: conservation opportunities and challenges". *Economic and Political Weekly* **50** (20): 19. Chanchani, P. (2015). "Pilibhit Tiger Reserve: conservation opportunities and challenges". *Economic and Political Weekly*. **50** (20): 19.
2. ↑  "Pilibhit Tiger Reserve". *Reserve Guide - Project Tiger Reserves In India*. National Tiger Conservation Authority. 2012-02-29 அன்று பார்க்கப்பட்டது.
3. ↑  "Pilibhit Tiger Reserve Gets Global Award For Doubling Tiger Population". *NDTV.com*. 2020-11-29 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**சசி குமார்** (Shashi Kumar) (பிறப்பு: திசம்பர் 2, 1965) இந்திய கர்நாடக மாநிலத்தைச் சேர்ந்த நடிகரும் அரசியல்வாதியுமாவார். கன்னடத் திரையுலகில் பிரபலமான நட்சத்திரமான இவர் தமிழ் திரையிலும் காணப்பட்டார். பாட்ஷா படத்தில் இரசினிகாந்துடன் நடித்திருந்தார். கன்னடத் திரையுலகின் மிகச் சிறந்த நாயகர்களில் ஒருவராக இருந்தார். இவர் கன்னட திரையுலகின் "உச்ச நாயகன்" என்று அழைக்கப்படுகிறார்.

நடிப்பு வாழ்க்கை
----------------

ராகவேந்திரா ராஜ்குமார் நடித்த *சிரஞ்சீவி சுதாகரா* இவரது முதல் படமாகும். 1989ஆம் ஆண்டில் வீ. ரவிச்சந்திரன் மற்றும் பூனம் தில்லான் நடித்த *யுத்த காண்டா* படத்தின் மூலம் பிரபலமடைந்தார். மேலும், *சிபிஐ சங்கர்*, *சங்லியாயனா 2* போன்ற படங்களில் முக்கிய வேடங்களில் நடித்தார். 1990ஆம் ஆண்டில் வெற்றிகரமான *ராணி மகாராணி,* *பாரே நன்னா முத்தினா ராணி* இவரை கன்னடத் திரையுலகின் சிறந்த நாயகனாக நிறுவியது. பல வெற்றிப் படங்களில் மாலாஸ்ரீயுடன் ஒன்றாக நடித்த இவர், கன்னட படங்களின் எல்லா காலத்திலும் சிறந்த இணைகளில் ஒன்றாக கருதப்படுகிறார்கள். சுதாராணி, தாரா, சௌந்தர்யா, சித்தாரா போன்ற பிரபல நடிகைகளுடன் இவர் நடித்தார்.

இவரது நடிப்பு வாழ்க்கையின் உச்சத்தில், 1990களின் நடுப்பகுதியில் பெங்களூர் அருகே வாகன விபத்துக்குள்ளானார். அடுத்தடுத்த அறுவை சிகிச்சைகள் இவரது தோற்றத்தை மாற்றியமைத்தன. மேலும், பெரிய நிறுவனங்களிலிருந்து இவருக்கான பட வாய்ப்பு நின்று போனது. இது இவரை அரசியலில் கால்பதிக்க செலுத்தியது. 2-3 வருட இடைவெளிக்குப் பிறகு இவர் மீண்டும் நடிக்க வந்தார். முக்கியமாக *யஜமானா*, *ஹப்பா*, *கனசுகரா*, *சினேகலோகா*, *யாரிகே சலுத்தே சம்பாலா* போன்ற பல படங்களில் துணை வேடங்களில் நடித்தார்.

அரசியல் வாழ்க்கை
----------------

இவர் ஐக்கிய ஜனதா தளம் கட்சியிலிருந்து சித்ரதுர்கா மக்களவைத் தொகுதியை பிரதிநிதித்துவப்படுத்தும் பதின்மூன்றாவது மக்களவையில் மக்களவை உறுப்பினராக போட்டியிட்டார். இவர் 2006இல் இந்திய தேசிய காங்கிரசில் சேர்ந்தார். சித்ரதுர்கா தொகுதிக்கான நாடாளுமன்ற உறுப்பினர் தேர்தலில் இவர் போட்டியிட்டு வெற்றி பெற்றார்.

மேற்கோள்கள்
-----------

1. ↑  "Archived copy". .

வெளி இணைப்புகள்
---------------

* Shashi Kumar bioprofile
**தமிழ்வேள் உமாமகேசுவரனார் கரந்தை கலைக் கல்லூரி** (*Tamilavel Umamaheswaranar Karanthai Arts College)* என்பது, தமிழ்நாட்டிலுள்ள தமிழ்க் கல்லூரிகளில் ஒன்று. இது தஞ்சை நகருக்கு வடக்கே 2 கி.மீ. தொலைவில் உள்ள கரந்தட்டாங்குடியில் (முன்பு கருந்திட்டைக்குடி), கரந்தைத் தமிழ்ச்சங்கத்தால், 1911ஆம் ஆண்டு தோற்றுவிக்கப்பட்டது. இதனை ஐந்தாம் தமிழ்ச்சங்கம் என்பர். இதன் வளர்ச்சியாக, 1916-ஆம் ஆண்டு கரந்தைத் தமிழ்ச்சங்கச் செந்தமிழ்க் கைத்தொழில் கல்லூரியானது தொடங்கப் பெற்றது. தமிழ் மொழி, தமிழர், தமிழ் இலக்கியம், தமிழ் இசை போன்றவற்றை மேம்படுத்த இச்சங்கம் பலவகையில் பணியாற்றியுள்ளது. கரந்தைத் தமிழ்ச் சங்கப் பொறுப்பாளர்களாகத் தேர்ந்தெடுக்கப்பட்ட அரித்துவாரமங்கலம், பெருநிலக் கிழார் பெருவள்ளல் வா. கோபாலசாமி இரகுநாத இராசாளியார், ஆண்டிப்பட்டி பெருநிலக் கிழார் பெருவள்ளல் சா.ராம.ழ.சித. பெத்தாச்சி செட்டியார் ஆகியோர் தங்கள் பேராதரவு நல்கியுள்ளனர். இதன் வளர்ச்சிக்கு பெரிதும் காரணமாக இருந்தவர் வழக்கறிஞர் தமிழவேள் உமாமகேசுவரனார் ஆவார். நீண்ட காலமாகவே 'தமிழ்ப் பொழில்' என்ற செந்தமிழ் மாத இதழை இச்சங்கம் நடத்தி வருகிறது. புலவர்களுக்கான தகுதித்தேர்வு நடத்தி, பல புலவர்களை இச்சங்கம் உருவாக்கியுள்ளது. இங்கு பணியாற்றியவர்களில் குறிப்பிடத்தக்கவர்கள், கரந்தை கவியரசு வேங்கடாசலனார், ந.மு. வேங்கடசாமி நாட்டார், நீ. கந்தாமி பிள்ளை, பேரா. பாலசுந்தரம், வரலாற்றறிஞர் சீ. கோவிந்த ராசனார் முதலியோர் ஆவர். கரந்தை செப்பேட்டை கண்டுபிடித்து சங்கம் பாதுகாத்து வருகிறது. 'யாழ்நூல்' கண்ட விபுலானந்தரின் நூலை வெளியிட்டு உதவியுள்ளது. இந்தி எதிர்ப்புப் போரில் கலந்து கொண்ட போராட்ட வீரர்களுக்கு இச்சங்கம் உறுதுணையாக இருந்தது. தமிழர் வரலாற்றில் மறக்க முடியாது இடத்தைக் கரந்தைத் தமிழ்ச் சங்கம் பிடித்திருக்கிறது.

உமாமகேசுவரனார் மேற்கொண்ட தொடர் முயற்சிகளின் விளைவாக, 1938ஆம் ஆண்டு, கரந்தைத் தமிழ்ச் சங்கத்தின் வெள்ளி விழா நிகழ்வின்போது, தனித் தமிழ்க் கல்லூரி ஒன்றினை, கரந்தைப் புலவர் கல்லூரி என்னும் பெயரில் தொடங்குவது என்று தீர்மானிக்கப் பட்டது. க.வெள்ளைவாரணன் என்பார் இப்புலவர் கல்லூரியின் முதல் ஆசிரியராக நியமனம் செய்யப் பெற்றார். திருப்பாதிரிப்புலியூர் ஞானியார் அடிகள், நாவலர் ந.மு. வேங்கடசாமி நாட்டார் முதலானோர் இதன் வளர்ச்சிக்கு உதவியுள்ளனர்.

மதுரைத் தமிழ்ச்சங்கம் நடத்திய தமிழ்த் தேர்வுகளில் வெற்றி பெற்றவர்களுக்கு 'பண்டிதர்' என்னும் பட்டம் வழங்கப்பட்டது போல, கரந்தைத் தமிழ்ச்சங்கம் நடத்திய தமிழ்த் தேர்வுகளில் வெற்றி பெற்றவர்களுக்குப் 'புலவர்' என்னும் பட்டம் வழங்கப்பட்டுவந்தது. சில ஆண்டுகளுக்குப் பின்னர் இந்தக் கல்லூரி சென்னைப் பல்கலைக்கழக வரம்புக்குள் இணைந்தது. தற்பொழுது அரசு நிதியுதவி பெற்றுத் தமிழுடன் பிற பாடங்களையும் வழங்கிவரும் இக்கல்லூரி திருச்சிராப்பள்ளி பாரதிதாசன் பல்கலைக்கழகத்துடன் இணைவு பெற்றது.

மேற்கோள்கள்
-----------

1. ↑  கதிர்நிலவன். "தமிழவேள் த.வே. உமாமகேசுவரனார்". *www.keetru.com*. 2021-07-25 அன்று பார்க்கப்பட்டது.
2. ↑
3. ↑  தமிழ்க்களஞ்சியம்.காம்
4. ↑  பின்னாளில் தமிழ்ப் பல்கலைக் கழகத்தின் இலக்கியத் துறைத் தலைவராய் அமர்ந்து, அரும் பணிகள் பல ஆற்றிய பேராசிரியர் வெள்ளைவாரணனார் இவர்தான்.
**சோமியானி** (*Somiani*) என்பது பாக்கித்தானில் உள்ள பலுசிசுத்தான் மாகாணத்தின் தென்கிழக்கில் ஒரு கடலோர நகரமாக அமைந்துள்ளது. இது கராச்சியிலிருந்து சுமார் 145 கிலோமீட்டர் வடமேற்கே உள்ளது. சோமியானியின் கடற்கரை அரபிக் கடலின் வடக்குப் பகுதியாகும். கராச்சியிலுள்ள கடற்கரைகளுள் மிகவும் பிரபலமான கடற்கரை சோமியானி கடற்கரையாகும். பாக்கித்தானின் லாசுபெலா மாவட்ட்த்திலுள்ள அப் தாலுக்காவின் ஒன்றியக் குழுவாக சோமியானி நகரமும் செயல்படுகிறது. நாட்டின் விண்வெளி ஆராய்ச்சி மற்றும் மேம்பாட்டுக்காக சோமியானி அறியப்படுகிறது. சோமியானி மாவட்டத்தில் சோமியானி விண்வெளித் துறைமுகமும், ஒரு விண்வெளி மையமும் அமைந்துள்ளன. பாக்கித்தானின் பொருளாதார ஒருங்கிணைப்பு ஆணையம் திரவ இயற்கை எரிவாயு முனையம் அமைக்கும் ஒரு திட்டத்தை அறிவித்துள்ளது. 
உலகின் நீளமான நேர் நீர்வழியின் ஒரு முனையில் சோமியானி அமைந்துள்ளது. 32.090 கி.மீ. நீளமுள்ள இப்பாதை உருசியாவின் கம்சட்கா தீபகற்பத்தில் முடிவடைகிறது .

மேற்கோள்கள்
-----------

1. ↑  Tehsils & Unions in the District of Lasbella - Government of Pakistan பரணிடப்பட்டது 2012-08-05 at Archive.today
2. ↑   பரணிடப்பட்டது 2017-02-25 at the வந்தவழி இயந்திரம் Pakistan to install five more LNG terminals]
3. ↑  MIT Technology Review – Computer scientists have found the longest straight line you could sail without hitting land
**பாய்ச்சங் பூட்டியா** (**Baichung Bhutia**) (பிறப்பு: திசம்பர் 15, 1976) என்பவர் இந்திய கால்பந்து வீரராவார். இவர் ஒரு முன்கள வீரராவார். உலக அளவில் அறியப்படும் இந்திய கால்பந்து வீரர் இவரே. மூன்று முறை, *ஆண்டிற்கான சிறந்த வீரர் விருதை* வென்ற ஐ.எம். விசயன் இவரைப் பற்றி, *இந்திய கால்பந்தாட்டத்துக்குக் கடவுளின் பரிசு - பூட்டியா* எனக் கூறியுள்ளார்.

பாய்ச்சங் பூட்டியா முதன்முதலில் ஐ-கூட்டிணைவு அணியான ஈஸ்ட் பெங்கால் கிளப்புக்கு விளையாடினார்; மொத்தமாக, வெவ்வேறு காலகட்டங்களில் நான்குமுறை அக்கழகத்திற்காக ஆடியுள்ளார். 1999-ஆம் ஆண்டில் இங்கிலாந்தைச் சேர்ந்த *பரி கால்பந்துக் கழகத்துக்கு* விளையாட ஒப்பந்தமானார்; இதன்மூலம் ஓர் ஐரோப்பிய கால்பந்து கழகத்துக்காக விளையாடிய முதல் இந்திய வீரர் என்ற பெருமையைப் பெற்றார். மேலும் இவர் மலேசியாவைச் சேர்ந்த கால்பந்துக் கழகமான பெராக் எஃப்ஏ-வுக்கும் விளையாடியுள்ளார். இந்தியாவில் ஜெசிடு மில்சு மற்றும் மோகன் பகன் ஆகிய கழகங்களுக்காகவும் இவர் ஆடியுள்ளார்.

இந்திய தேசிய அணிக்காக விளையாடி நேரு கோப்பை, எல்ஜி கோப்பை, தெற்காசிய கால்பந்து கூட்டமைப்பின் வாகைத்தொடர் (மூன்று முறை) மற்றும் ஆசிய கால்பந்துக் கூட்டமைப்பின் சாலஞ்ச் கோப்பை ஆகியவற்றை வென்றுள்ளார். மேலும் இவரே, இந்திய தேசிய அணிக்காக அதிகமுறை விளையாடியவர்; 2009 நேரு கோப்பையில் விளையாடும்போது 100-வது போட்டியில் பங்கேற்றார்.

இவரது பெயர், சிக்கிம் மாநிலத்தில் நாம்ச்சி நகரிலுள்ள கால்பந்து விளையாட்டரங்கத்துக்கு சூட்டப்பட்டுள்ளது. இவர் அர்ஜுனா விருது (1998) மற்றும் பத்மசிறீ விருது (2008) பெற்றவராவார்.

குறிப்புதவிகள்
--------------

1. ↑  Hugman, Barry J. (2005). *The PFA Premier & Football League Players' Records 1946-2005*. Queen Anne Press. பக். 59. பன்னாட்டுத் தரப்புத்தக எண்:1-85291-665-6.
2. ↑  "IndianFootball.com Profile". IndianFootball.com. 2009-06-24 அன்று பார்க்கப்பட்டது.

வெளியிணைப்புகள்
---------------

* Baichung Bhutia பன்னாட்டுக் காற்பந்துச் சங்கங்களின் கூட்டமைப்பு விளையாட்டு பதிவு
* IndianFootball.com - India's Premier Football Site
* Baichung Bhutia at IndianFootball.com
* Kolkata Football- Indian and International Football Site
* Bhaichung Bhutia Football Schools
* பாய்ச்சங் பூட்டியா at National-Football-Teams.com
**நிரஞ்சன் நாத் வாஞ்சூ** (*N. N. Wanchoo*)(வான்சு என்றும் உச்சரிக்கப்படுகிறது) (1 மே 1910 - 20 அக்டோபர் 1982) என்பவர் ஓர் மூத்த அரசு ஊழியர் மற்றும் இந்தியாவில் கேரளா மற்றும் மத்தியப் பிரதேச மாநிலங்களின் ஆளுநராக இருந்தவர் ஆவார். இவர் தனது ஆரம்பக் கல்வியினை மத்தியப் பிரதேசத்தின் நவ்காங்கில் (1916-ஜூலை 1920) முடித்தார். லாகூரில் உள்ள அரசு கல்லூரி மற்றும் கேம்பிரிச்சு கிங்ஸ் கல்லூரி  மற்றும் இங்கிலாந்து ராயல் பாதுகாப்புக் கல்லூரியில் கல்லூரிக் கல்வியினை முடித்தார்.

பொது பணியாளர்
-------------

வாஞ்சு 1934-ல் இந்தியக் குடிமைப் பணிக்குத் தேர்ந்தெடுக்கப்பட்டார். பீகாரில் துணை-ஆட்சியராகப் தனது பணியைத் தொடங்கினார். இவரது பணியின் போது, பாதுகாப்பு அமைச்சகத்தின் இணைச் செயலாளராகவும், பாதுகாப்பு உற்பத்தியின் தலைமைக் கட்டுப்பாட்டாளராகவும் (1948-57), இந்திய அரசின் செயலாளராகவும், செலவினத் துறை, நிதி அமைச்சகம் (1960-61) ஆகிய பதவிகளில் பணியாற்றினார். பொகாரோ எஃகு ஆலையின் தலைவர் (1965-70)  மற்றும் இந்திய அரசாங்கத்தின் செயலாளர், தொழில்துறை மேம்பாட்டுத் துறை (1968-70)யிலும் பணியாற்றியுள்ளார். ஐதராபாத்தில் உள்ள இந்திய நிர்வாகப் பணியாளர் கல்லூரியின் ஆளுநர் நீதிமன்றத்தின் உறுப்பினராகவும் இருந்தார். இவர் 1972-ல் தொழில்துறை சுங்க மற்றும் விலைகள் பணியகத்தின் தலைவராக இருந்து ஓய்வு பெற்றார்.

ஆளுநர்
------

இவர் 1 ஏப்ரல் 1973 முதல் அக்டோபர் 10, 1977 வரை கேரள ஆளுநராக முதல்வர்களான சி. அச்சுத மேனன், கே. கருணாகரன் மற்றும் அ. கு. ஆன்டனி ஆகியோருடன் பணியாற்றினார் பின்னர் 14 அக்டோபர் 1977 முதல் 16 ஆகத்து 1978 வரை மத்தியப் பிரதேச ஆளுநராகப் பணியாற்றினார். கைலாஷ் சந்திர ஜோஷி மற்றும் வீரேந்திர குமார் சக்லேச்சா ஆகியோர் இக்காலத்தில் முதல்வர்களாகப் பணியாற்றினர்.

பிறபணிகள்
---------

இந்தியாவில் பின்தங்கிய பகுதிகளுக்கான தொழில்துறை மேம்பாடு மற்றும் இந்த பகுதிகளில் உள்ள தொழில்களுக்கு நிதி மற்றும் நிதி ஊக்குவிப்புகளைப் பரிந்துரைப்பதற்கான ஒரு குழுவின் தலைவராகத் திட்டக்குழு இவரை நியமித்தது. வான்சூ குழு, சில பகுதிகளைத் தேர்ந்தெடுத்து, நிதி மற்றும் நிதி ஆதாரங்களைச் செலவழித்து வளர்ச்சித் துருவங்களாக மாற்றுவதற்குப் பரிந்துரைத்தது. அனைத்து பின்தங்கிய பகுதிகளிலும் வளங்களை ஒரே மாதிரியாகப் பயன்படுத்தவும் பரிந்துரைத்தது. இவர் 1982-ல் தில்லி நகர்ப்புற கலை ஆணையத்தின் தலைவராகவும் இருந்தார். இவர் 20 அக்டோபர் 1982-ல் இறந்தார்.

மேற்கோள்கள்
-----------

1. 1 2  "Request Rejected". 2012-06-28 அன்று மூலம் பரணிடப்பட்டது. 2022-03-24 அன்று பார்க்கப்பட்டது.
2. 1 2  "Raj Bhavan MP - सरकारी योजनाओ की जानकारी हिंदी में". 2012-07-24 அன்று மூலம் பரணிடப்பட்டது. 2022-03-24 அன்று பார்க்கப்பட்டது.
3. ↑  "General Info - Kerala Legislature".
4. ↑  "Archived copy". 2007-09-15 அன்று மூலம் பரணிடப்பட்டது. 2007-08-07 அன்று பார்க்கப்பட்டது.CS1 maint: archived copy as title (link)
5. ↑  "காப்பகப்படுத்தப்பட்ட நகல்". 2012-08-21 அன்று மூலம் பரணிடப்பட்டது. 2022-03-24 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Phyllostomidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கியூபா மலர் வௌவால்** (*Cuban flower bat*, *Phyllonycteris poeyi*, அல்லது *Poey's flower bat*) என்பது *பிலோஸ்டோமிடே* குடும்பத்தைச் சேர்ந்த வௌவால்கள் ஆகும். இவை கியூபா, எயிட்டி, டொமினிக்கன் குடியரசு ஆகிய நாடுகளில் காணப்படுகின்றன.

இந்த வௌவாலின் முகம் நாய் முகம் போலக் காணப்பபடும்.இதன் நாக்கு மிக நீளமானது. மலர்களிலுள்ள தேன், மகரந்தப்பொடிகள் ஆகியவற்றை உண்ணும். அடர்த்தியற்ற காடுகளில் பாறை இடுக்குகள், குகைகளில் கூட்டங்கூட்டமாய் இவை வாழ்கின்றன.

ஆண்டு முழுவதும் இவை இனவிருத்தி செய்கின்றன. உடல் அளவு: 7.5-9 செ.மீட்டர், இறக்கையின் அளவு:21-26 செ.மீட்டர், வாலின் நீளம்:1-1.5 செ.மீட்டர் ஆகும்.

மேற்கோள்கள்
-----------

1. ↑  Simmons, N.B. (2005). "Order Chiroptera". in Don E. Wilson; Reeder, D.M. *Mammal Species of the World: A Taxonomic and Geographic Reference* (3rd ). Johns Hopkins University Press. பக். 312–529. பன்னாட்டுத் தரப்புத்தக எண்:978-0-8018-8221-0. இணையக் கணினி நூலக மையம்:62265494. .
2. ↑  Mancina, C.; Solari, S. (2019). "Phyllonycteris poeyi". *The IUCN Red List of Threatened Species* **2019**: e.T17175A22133601. .
3. ↑  உலகில் உள்ள வெளவால்கள், பேராசிாியர் : கே.கே.ராஜன், சூடாமணி பிரசுரம்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q784983
* விக்கியினங்கள்: Phyllonycteris poeyi
* BOLD: 742677
* EoL: 327418
* GBIF: 2433304
* iNaturalist: 41131
* IRMNG: 10721258
* ITIS: 631802
* IUCN: 17175
* MSW: 13801121
* என்.சி.பி.ஐ: 270774

 |
***நான் தப்பி ஓடும் நிலம்*** என்பது இந்திய எழுத்தாளர் *பிரஜ்வால் பராஜுலி* எழுதிய ஒரு நாவலாகும். இந்நாவல் 2013 ம் ஆண்டு நவம்பர் 14 ம் தேதி **குவெர்கஸ்** என்ற புத்தக வெளியீட்டாளர்களால் வெளியிடப்பட்டது.  இந்த நாவலின் ஆசிரியர் இதற்கு முன்னதாக எழுதிய சிறுகதைத்தொகுப்பான *கூர்காவின் மகள்* என்பது டிலான் தாமஸ் பரிசுக்கு பட்டியலிடப்பட்டுள்ளது.மேலும் இந்த புத்தகம் ஆசிரியரின் முதல் நாவல் மற்றும் இரண்டாவது புத்தகமாகும்.

நாவலின் சுருக்கம்
-----------------

சிக்கிம் மாநிலத்தைச் சேர்ந்த நேபாளி-இந்தியக் குடும்பத்தை மையப்படுத்தி எழுதப்பட்டுள்ள இந்த புத்தகம். பெற்றோர்கள் இறந்த பிறகு தனது பேரக்குழந்தைகளை வளர்த்து வந்த 84 வயதான சித்ரலேகா நியூபனே என்ற பெண், அவரது குடும்பத்தின் தலைவியான அவரது 84வது பிறந்தநாளில் ( *சௌராசி* ), உலகின் பல்வேறு பகுதிகளில் வசித்து வந்த அந்த நான்கு பேரக்குழந்தைகளும் மீண்டும் அவரது வீட்டிற்கு வந்திணைந்து கொண்டாடும் போது நடக்கும் நிகழ்வுகளைக் நாவலாக விவரிக்கிறது. இந்நாவலில் மற்றொரு முக்கிய கதாபாத்திரமாக பிரசாந்தி என்ற அந்த வீட்டின் பணிப்பெண் அமைக்கப்பட்டுள்ளார். அவர் ஒரு திருநங்கை மற்றும் அவரது முதலாளித்தனமான நடவடிக்கைகளுக்கு பெயர்போனவர் என்பது குறிப்பிடத்தக்கது. மேலும் இந்த நாவல் ஒவ்வொருவரின் தனி அடையாளம் மற்றும் குடும்பம் போன்ற பல்வேறு கருப்பொருள்களைக் கையாள்கிறது

கதா பாத்திரங்கள்
----------------

* சித்ரலேகா நியூபனே, 84 வயதான வீட்டின் மாமனார்
* பிரசாந்தி, வீட்டு உதவியாளர்
* நான்கு பேரக்குழந்தைகளில் ஒருவர் பகவதி
* நான்கு பேரக்குழந்தைகளில் ஒருவர் அகஸ்தியர்
* நான்கு பேரக்குழந்தைகளில் ஒருவர் ருத்வா
* நான்கு பேரக்குழந்தைகளில் ஒருவர் மானசா

மொழிபெயர்ப்பு
-------------

இது பெனாய்ட் டாவர்க்னே என்பவரால் *ஃபியூயர் மற்றும் ரெவெனிர்* என பிரெஞ்சு மொழியிலும் மொழிபெயர்க்கப்பட்டு வெளியிடப்பட்டுள்ளது.

வரவேற்பு
--------

புத்தகத்தின் பிரெஞ்சு மொழிபெயர்ப்பு பல்வேறு பரிசுகளுக்காக பரிந்துரைக்கப்பட்டுள்ளது. பிரான்சின் முதல் நாவல் பரிசு மற்றும் எமிலி குய்மெட் பரிசு போன்றவைகளுக்காக பரிந்துரைக்கப்பட்டு பட்டியலிடப்பட்டுள்ளன.  *ஹிந்துஸ்தான் டைம்ஸின்* மஞ்சுளா நாராயண் தனது மதிப்பாய்வில் "இந்த ஆண்டின் சிறந்த நாவல்களில் ஒன்று" என்று . ஜேன் ஹௌஸ்ஹாம் *தி கார்டியனுக்கான* தனது மதிப்பாய்வில் இதை "குடும்ப வாழ்க்கையில் நிலவும் நாசகாராணிகள் பற்றியது" என்று அழைத்தார். 

*

மேற்கோள்கள்
-----------

1. 1 2  "'Land Where I Flee': Prajwal Parajuly writes a tale of relationships, love and fear". *DNA India* (ஆங்கிலம்). 2021-12-13 அன்று பார்க்கப்பட்டது."'Land Where I Flee': Prajwal Parajuly writes a tale of relationships, love and fear". *DNA India*. Retrieved 2021-12-13.
2. ↑  "Prajwal Parajuly's Land Where I Flee shortlisted for France's Emile Guimet Prize". *The Indian Express* (ஆங்கிலம்). 2020-09-25. 2021-12-13 அன்று பார்க்கப்பட்டது.
3. ↑  "Indian author Parajuly's book 'Land where I Flee' nominated for France's First Novel Prize". *EastMojo* (ஆங்கிலம்). 2020-09-09. 2021-12-13 அன்று பார்க்கப்பட்டது.
4. ↑  "Book Review: Land Where I Flee". *Hindustan Times* (ஆங்கிலம்). 2013-12-21. 2021-12-13 அன்று பார்க்கப்பட்டது.
5. ↑  "Land Where I Flee by Prajwal Parajuly review – a caustic look at family life". *the Guardian* (ஆங்கிலம்). 2015-01-23. 2021-12-13 அன்று பார்க்கப்பட்டது.
**சாலியமங்கலம் அங்காளம்மன் கோயில்** தமிழ்நாட்டில் தஞ்சாவூர் மாவட்டம், சாலியமங்கலம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் சோழர் கால கோயில். சில ஆண்டுகளுக்கு முன் புணரமைக்கப்பட்டது[]

கோயில் அமைப்பு
--------------

இக்கோயிலில் அங்காளம்மன் சன்னதியும், மதுரைவீரன், பொம்மியம்மன், வீரன்மயானருத்ரன், இருளன், விநாயகர், பலிபீடம், நந்தி, பெரியாண்டவர், பேச்சியம்மன், பாவாடைராயர், காத்தவராயர் அகோரவீரபத்திரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி இரண்டு காலப் பூசைகள் நடக்கின்றன. மாசி மாதம் சிவன்ராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கிறிஸ்வத சமயத்தில் சாத்தானின் மற்றொரு பெயர் **லூசிஃபர்**. ஏனென்றால் பழைய ஏற்பாட்டின் ஏசாயா புத்தகத்தில் உள்ள ஒரு பகுதியை மக்கள் ஒரு குறிப்பிட்ட வழியில் விளக்குகிறார்கள். லூசிஃபர் என்பது இலத்தீன் மொழிச் சொல்லாகும். இது லக்ஸ்-லூசிஸ் (ஒளி) மற்றும் ஃபெர்ரே (கொண்டு வர) ஆகிய இரண்டு பகுதிகளால் ஆனது. இலத்தீன் வல்கேட்டில் லூசிஃபர் பற்றிய இரண்டு குறிப்புகள் உள்ளது. ஒன்று விடியற்காலையில் தோன்றும் வெள்ளிக் கோளான (வீனஸ்) விடியற்காலை நட்சத்திரத்தைக் குறிக்கப் பயன்படுகிறது. இரண்டு பேதுரு 1:19இல் ஒருமுறை கிரேக்கச் சொல்லான "Φωσφόρος" (பாஸ்போரோஸ்), "ஒளியைக் கொண்டுவருபவன்" என்பதன் அதே நேரடிப் பொருளைக் கொண்டுள்ளது. "லூசிஃபர்" என்ற சொல் இலத்தீன் மொழியில் உள்ளது; மற்றும் ஏசாயா புத்தகத்தில் 14:12இல் லூசிஃபரை "காலை நட்சத்திரம்" என்றுக் குறித்துள்ளது.

காலை நட்சத்திரத்தின் இலத்தீன் பெயர்
-----------------------------------

ஹெஸ்பெரஸ் மற்றும் பாஸ்பரஸுடன் சந்திரத் தெய்வமான செலீனின் 2ஆம் நூற்றாண்டு சிற்பம்: தொடர்புடைய லத்தீன் பெயர்கள் லூனா, வெஸ்பர் மற்றும் லூசிஃபர்.
லூசிஃபர் என்பது "காலை நட்சத்திரம்" என்பதற்கான இலத்தீன் பெயர்[1], இது *மார்கஸ் டெரென்டியஸ் வர்ரோ* (கிமு 116-27), சிசெரோ (கிமு 106-43) மற்றும் பிற ஆரம்ப இலத்தீன் எழுத்தாளர்களின் படைப்புகளில் காணப்படுவது போல், உரைநடை மற்றும் கவிதை இரண்டிலும் உள்ளது.

விவிலியத்தின் பிசாசு பாத்திரமாக லூசிபர்
---------------------------------------

லூசிபர் கிறிஸ்தவ மதத்தில் தீமையின் அடையாளமாகப் பார்க்கப்படுகிறது. லூசிஃபர் ஒரு தேவதையாக இருந்தபோது, சாத்தானை அல்லது பிசாசைக் குறிப்பிடுவதாக சிலரால் நம்பப்பட்டது. ஆனால் அது இலத்தீன் மொழியில் 'ஒளியைக் கொண்டுவருபவர்' என்று குறிப்பிட்டுள்ளது. லூசிஃபர் என்ற சொல இலத்தீன் மொழியில் "காலை நட்சத்திரம்", வீனஸ் கோள் என்று பொருள்பட பயன்படுத்தப்பட்டது. மேலும் இந்த லூசிஃபர் எனும் சொல் ஏசாயா நூலின் இலத்தீன் பதிப்பில் பயன்படுத்தப்பட்டது.

இதனையும் காண்க
--------------

* சாத்தான்
* சாத்தானிய இயக்கம்
* சாத்தானின் திருச்சபை
* சாத்தானிய பைபிள்
* அன்டன் லாவே
* சாத்தானியக் கோயில்

மேற்கோள்கள்
-----------
**ஸ்ரீ நாராயண குரு திறந்தநிலைப் பல்கலைக்கழகம்** கேரளா அரசால் தோற்றுவிக்கப்பட்ட ஒரு திறந்த நிலைப் பல்கலைக்கழகம் ஆகும். இது கேரள மாநிலத்தின் பதினான்காவது மாநில பல்கலைக் கழகமும் இந்தியாவின் பதினைந்தாவது திறந்தநிலைப் பல்கலைக் கழகமும் ஆகும். இந்த பல்கலைக்கழகம் பிராந்திய மையங்களையும் மற்றும் படன மையங்களையும் உள்ளடக்கி இதன் ஆட்சி நிலவரை வரம்பு கேரள மாநிலம் முழுவதும் கொண்டிருப்பதாகும். இந்த பல்கலைக் கழகத்தின் தோற்றுவிப்போடு கேரள மாநிலத்தின் தொலை தூர கல்வி வழங்கும் ஒரே பல்கலைக் கழகமாக இது உருவுற்றது, மற்றும் கேரளா பல்கலைக் கழகம், மகாத்மா காந்தி பல்கலைக் கழகம், கள்ளிக்கோட்டை பல்கலைக் கழகம், மற்றும் கண்ணூர் பல்கலைக் கழகத்தால் வழங்கப் பட்டு வந்த தொலைதூர கல்விகள் அனைத்தும் இந்த புதிய பல்கலைக் கழகத்தின் நிர்வாக கட்டுப்பாட்டின் கீழும் நோக்கத்தின் கீழும் கொண்டுவரப்பட்டுள்ளது. இந்த பல்கலைக் கழகம் தலை சிறந்த சமூக சீர்திருத்தவாதியான ஸ்ரீ நாராயண குருவின் பெயர் சூட்டப்பட்டு கொல்லம் மாநகரை தலைமையிடமாக கொண்டு செயல்பாட்டுக்கு வந்தது. 25 செப்டம்பர் 2020 அன்று மாண்புமிகு கேரள மாநில ஆளுநரால் புறப்படுவிக்கப்பட்டு அமலுக்கு வந்த ஒரு சாசனத்தினால் இந்த பல்கலைக்கழகம் தோற்றுவிக்கப்பட்டதாகும். இது அக்டோபர் 2 , 2020 அன்று கொல்லத்தில் வைத்து நடந்த விழாவில் கேரள மாநில தலைமை அமைச்சர் திரு. பினராயி விஜயன் அவர்களால் முறையாக திறந்து வைக்கப்பட்டது.

பல்கலைக்கழக வேந்தர்
-------------------

கேரள மாநில ஆளுநர் அவரின் பதவிவழிப் பயனாக இந்த பல்கலைக்கழக வேந்தர் ஆவார்.

பல்கலைக்கழக அலுவலர்கள்
----------------------

சாசனத்தின் படி, பின்வருபவர்கள் பல்கலைக்கழக அலுவலர்கள் ஆவர்.

1. துணை வேந்தர்
2. உதவித் துணை வேந்தர்
3. பதிவாளர்
4. நிதி அலுவலர்
5. தேர்வு கட்டுப்பாட்டாளர்
6. மின்வெளி கட்டுப்பாட்டாளர்
7. படனக் கல்விக்கூட இயக்குநர்
8. பிராந்திய மையங்களின் இயக்குநர்

பல்கலைக்கழகத்தின் ஓர் அலுவலராக ஒரு மின்வெளி கட்டுப்பாட்டாளரைக் கொண்ட கேரளத்தின் முதல் பல்கலைக்கழகம் இதுவாகும்.

பல்கலைக்கழக அதிகார அமைப்புகள்
-----------------------------

பின்வருவன பல்கலைக்கழக அதிகார அமைப்புகள் ஆகும்.

1. ஆலோசனைக் கழகம்
2. ஆட்சியக் கழகம்
3. கல்விய ஆராய்ச்சி கழகம்
4. நிதிக் கழகம்
5. மின்வெளிக் கழகம்
6. படனக் கல்விக்கூட வாரியம்
7. படனக் கல்விக்கூட இயக்குநர்கள் கழகம்

படனக் கல்விக்கூடங்கள்
---------------------

பல்கலைக்கழகம் பின்வரும் படனக் கல்விக்கூடங்களை கொண்டிருக்க வேண்டியது:

1. மானிடவியல் மற்றும் சமூக அறிவியல் கல்விக்கூடம்
2. அறிவியல் கல்விக்கூடம்
3. மொழிகள் கல்விக்கூடம்
4. சட்டம், வணிகப் படனங்கள் மற்றும் வளர்ச்சிப் படனங்கள் கல்விக்கூடம்
5. தகவல்தொடர்பு மற்றும் தகவல் அறிவியல்கள் கல்விக்கூடம்
6. பல்துறைமை மற்றும் பன்முகத்துறைமை படனக் கல்விக்கூடம்
7. தொழிற்கல்வி மற்றும் பயிற்சி கல்விக்கூடம்
**வாய்ஸ் ஆஃப் இந்தியா** (VOI) என்பது இந்தியாவின் புதுதில்லியை மையமாகக் கொண்ட ஒரு வெளியீட்டு நிறுவனம்.

இது சீதா ராம் கோயல் மற்றும் ராம் ஸ்வரூப் ஆகியோரால் 1981 இல் நிறுவப்பட்டது.

இது இந்திய வரலாறு, தத்துவம், அரசியல் மற்றும் மதம் குறித்த புத்தகங்களை வெளியிட்டுள்ளது.

VOI ஆசிரியர்கள் ஐரோப்பிய ஜனநாயக மற்றும் மதச்சார்பற்ற சிந்தனையால் ஈர்க்கப்பட்டவர்கள் என்று ஹியூஸ் எழுதுகிறார்.

மதத்தை விமர்சிக்கும் புத்தகங்களை வெளியிட்ட வால்டேர் அல்லது தாமஸ் ஜெபர்சனின் படைப்புகளுடன் ஃப்ராலி VOI ஐ ஒப்பிட்டார்.

VOI பின்வரும் ஆசிரியர்களின் புத்தகங்களை வெளியிட்டுள்ளது (தேர்வு):

* ராம் ஸ்வரூப்
* அருண் ஷோரி
* ராஜீவ் மல்ஹோத்ரா
* சீதா ராம் கோயல்
* கோயன்ராட் எல்ஸ்ட்
* டேவிட் ஃப்ராவ்லி
* ஸ்ரீ அனீர்வன்

மேற்கோள்கள்
-----------

1. ↑  Heuze, Gerard (1993). Où va l'inde moderne?. Harmattan. ISBN 2738417558
2. ↑  Heuze, Gerard (1993). Où va l'inde moderne?. Harmattan. ISBN 2738417558
3. ↑  David Frawley, How I Became A Hindu - My Discovery Of Vedic Dharma. 2000. ISBN-13: 978-8185990606

வெளியிணைப்புகள்
---------------

* VOI Books
* Voice of India Books
* Voice of Dharma Books
* VOI Blog
* List of VOI books
Waterfall in இந்தியா, மகாராட்டிரா நாசிக்வார்ப்புரு:SHORTDESC:Waterfall in இந்தியா, மகாராட்டிரா நாசிக்
துகார்வாடி அருவி, இந்தியா, மகாராட்டிரா, நாசிக்
துகார்வாடி அருவியின் இயற்கை அழகு
துகார்வாடி அருவியில் மக்கள்
துகார்வாடி அருவியின் அழகு
துகார்வாடி அருவி
**துகார்வாடி அருவி** *(Dugarwadi waterfall)* இந்தியாவின் மகாராட்டிர மாநிலத்திலுள்ள நாசிக் நகரத்திற்கு அருகில் அமைந்துள்ள அருவியாகும். நாசிக் நகரத்திலிருந்து திரிம்பகேசுவரர் கோயில் சாலையில் 30 கிலோமீட்டர் தொலைவிலும் சவகர் சாலையிலிருந்து 2 கிலோமீட்டர் தொலைவிலும் இந்த அருவி அமைந்துள்ளது.

பருவகாலங்கள் இந்த அருவி சுற்றுலா செல்பவர்கள் எச்சரிக்கையுடன் இருக்கும்படி வழிகாட்டப்பட்டுள்ளது. ஏனெனில் அருவியில் திடீரென வெள்ளப்பெருக்கு ஏற்படும் வாய்ப்புகள் அதிகமிருப்பதாக சொல்லப்படுகிறது.

மேற்கோள்கள்
-----------

1. ↑  "Dugarwadi waterfall - Nashik Tourism". *nashiktourism.in*. 5 January 2015.
2. ↑  "Maharashtra Darshan - Dugarwadi Water Fall". *maharashtradarshan.in*. 2018-04-07 அன்று மூலம் பரணிடப்பட்டது. 2020-12-07 அன்று பார்க்கப்பட்டது.

விக்கிமீடியா பொதுவகத்தில்,  
 ***துகார்வாடி அருவி***   
என்பதின் ஊடகங்கள் உள்ளன.
**ஐடிஎசு பல் மருத்துவமனை** (*ITS Dental Hospital*) என்பது இந்தியாவின் உத்தரப் பிரதேசத்தில் உள்ள நொய்டா பெருநகரில் அமைந்துள்ள இந்திய மருத்துவமனை மற்றும் ஆராய்ச்சி மையமாகும். இது 1996-ல் மருத்துவர் ஆர். பி. சாதாவால் நிறுவப்பட்ட ஐடிஎசு கல்விக் குழுமத்தின் மருத்துவமனையாகும்.

வரலாறு
------

ஐடிஎசு பல் மருத்துவமனை நொய்டா மாநகரில் 2006-ல் துர்கா அறக்கட்டளையால் நிறுவப்பட்டது. இது 1996-ல் மருத்துவர் ஆர். பி. சதாவால் நிறுவப்பட்ட ஐடிஎசு குழுவின் ஒரு பகுதியாகும். பல் மருத்துவம், பொறியியல், மேலாண்மை மற்றும் மருந்தியல் கல்வி ஆகிய துறைகளில் கல்லூரிகளை இந்த குழுமம் நிறுவியுள்ளது. ஐடிஎசு பல் மருத்துவமனையின் கிளை காஜியாபாத்தின் முராத் நகரில் உள்ளது.

விருதுகள்
---------

* கின்னஸ் உலக சாதனை நிகழ்வாக 2018-ல் 4097 பேர் கலந்துகொண்ட வாயினை சுத்தப்படுத்த வாய்த் தூய்மிப்பி பயன்படுத்தும் நிகழ்வு நடைபெற்றது.

சமூக முயற்சிகள்
---------------

ஐடிஎசு பல் மருத்துவமனை "பசுமை" முயற்சியை மேற்கொண்டுள்ளது. இதன் முக்கிய கவனம் கரியமில தடம், திடக்கழிவு மேலாண்மை மற்றும் மாற்று ஆற்றல் வள பயன்பாட்டினைக் குறைப்பதில் உள்ளது. 2020ஆம் ஆண்டில், மருத்துவமனை ஊழியர்கள் கொரோனா வைரஸ் நோயால் பாதிக்கப்பட்டவர்களுக்கு 250 படுக்கைகளை வழங்கினர்.

மேற்கோள்கள்
-----------


1. ↑  "I.T.S Dental Hospital". *docprime.com*.
2. ↑  "I.T.S Dental Hospital, Multi-Speciality Hospital in Murad Nagar, Ghaziabad - Book Appointment Online, View Reviews, Contact Number | Practo". *practo.com*.
3. ↑  "Most people using mouthwash (multiple venues)". *Guinness World Records*.
4. ↑  "आई टी एस एजुकेशन ग्रुप द्वारा कोरोना से लडने के लिए पीएम व सीएम राहत कोष मे 11 लाख रुपये की सहायता राशि दी". *tennews.in*. 7 April 2020.
**துர்காவதி ஆறு** (*Durgavati River*) அல்லது துர்கௌதி என்றும் அழைக்கப்படும் ஆறானது இந்தியாவின் பீகாரில் உள்ள கைமூர் மாவட்டத்தில் கர்மனாசாவின் துணை ஆறாக ஓடுகிறது.

ஆற்றோட்டம்
----------

துர்காவதியின் மூலாதாரம் சுமார் 11 கிலோமீட்டர்கள் (7 mi) கர்மநாசத்தின் கிழக்கே அமைந்துள்ளது. இதன் மேல் பகுதியில் 6 முதல் 9 மீட்டர்கள் (20 முதல் 30 அடி) அகலமுள்ளப் பாறைக் கால்வாய் உள்ளது. இது கிட்டத்தட்ட வடக்கே சுமார் 14 கிலோமீட்டர்கள் (9 mi) வரை செல்லக்கூடியது. இது பாறை நிலத்தின் கீழே விழும் போது காதர் கோ என்ற ஆழமான பகுதியினை உண்டாக்குகிறது. துர்க்கன் எனும் நிலப்பகுதியில் இதைப் போலவே உருவாகும் மூன்று நீரோட்டத்துடன் இணைகின்றது. இந்த மூன்று நீரோடைகள் லோகாரா, இதியாதுப் மற்றும் கோதாசு ஆகும். துர்காவதி கர்மனாசாவுடன் வலது கரையின் துணை ஆறாக இணைகிறது.

அருவி
-----

துர்காவதி அருவி சுமார், 80 மீட்டர்கள் (260 அடி) உயரத்திலிருந்து, துர்காவதி ஆற்றில் ரோக்தாசு பீடபூமியின் விளிம்பில் விழுகின்றது.

துர்காவதி நீர்த்தேக்கம்
-----------------------

கரம்சத் அணை என்றும் அழைக்கப்படும் துர்காவதி நீர்த்தேக்கம் கைமூர் மாவட்டத்தில் உள்ள கரம்சத் கிராமத்திற்கு அருகில் அமைந்துள்ள நீர்த் தேக்க அணையாகும். 1976ஆம் ஆண்டு மத்திய அமைச்சராக இருந்த ஜெகசீவன்ராம் அவர்களால் இத்திட்டத்திற்கான அடிக்கல் நாட்டப்பட்டது. சசரம் வழியாக குத்ரா -செனாரி-மலாகிபூர் சாலை வழியாக இந்நீர்த்தேக்கத்தினை அடையலாம்.

மேலும் பார்க்கவும்
------------------

* தர்மவதி ஆறு

மேற்கோள்கள்
-----------

1. ↑  Hunter, William Wilson. "The Imperial Gazetter of India (Volume 7), page 56 of 57". *4.64 Karmanasa*. 2010-06-28 அன்று பார்க்கப்பட்டது.
2. ↑  "Meira Kumar in trouble in Sasaram".
**இந்தியப் பல் மருத்துவ கழகம்** (*Indian Dental Association*) என்பது இந்தியாவில் உள்ள பல் மருத்துவர்களில் சங்கமாகும். இது 1946இல் நிறுவப்பட்டது. இந்த சங்கத்தில் தற்போது 75,000க்கும் மேற்பட்ட உறுப்பினர்களும், 500 உள்ளூர் கிளைகளும், 29 மாநில கிளைகளும் 9 ஒன்றிய பிரதேச கிளைகளும் 1 பாதுகாப்பு கிளை என இந்தியா முழுவதும் இதன் கிளைக் கழகங்கள் உள்ளன. இந்த தொழில்முறை சங்கம் பொது பற்ச் சுகாதாரம், நெறிமுறைகள், அறிவியல் மற்றும் பல் நிபுணர்களின் முன்னேற்றம், கல்வி, ஆராய்ச்சி மற்றும் தரங்களின் மேம்பாடு ஆகியவற்றின் மேம்பாட்டில் உறுதிபூண்டுள்ளது.

கண்ணோட்டம்
----------

இந்தியப் பல் மருத்துவக் கழகம் 1946ஆம் ஆண்டில் மருத்துவர் ரபியுதீன் அகமது என்பவரால் நிறுவப்பட்டது. இவர் இந்தியாவில் 'பல் மருத்துவத்தின் தந்தை' என்றும் அழைக்கப்படுகிறார். இச்சங்கத்தின் தலைவராக இரண்டு பதவிக் காலம் செயலாற்றினார். ஆரம்பத்தில், இந்த சங்கம் "அகில இந்தியப் பல் மருத்துவச் சங்கம்" என்று அழைக்கப்பட்டது, ஆனால் பின்னர் இன்று "இந்தியப் பல் மருத்துவ கழகம்" என்று பெயர் மாற்றப்பட்டது.

அகில இந்தியச் சங்கத்தின், மாநில கிளை மாநில எல்லைக்குள் அதிகார வரம்பைக் கொண்டுள்ளது. அந்த மாநிலத்தில் உள்ள அனைத்து பல் மருத்துவர்களையும் உறுப்பினர்களாக உள்ளடக்கியது. ஒவ்வொரு மாநில கிளையும் உள்ளூர் கிளைகளுக்கும் மைய கிளைக்கும் இடையே ஒருங்கிணைப்பு இணைப்பாகச் செயல்படுகிறது. இது அதன் உள்ளூர் கிளைகளின் செயல்பாடுகளை மேற்பார்வை செய்கிறது.

இச்சங்கத்தின் உறுப்பினர்களாகப் பல் மருத்துவர்கள், பல் மருத்துவ மாணவர்கள் மற்றும் துணை நிறுவனங்களைச் சார்ந்தவர்கள் உள்ளனர்.

இந்த அமைப்பு பல்வேறு ஐடிஏ சுகாதார முயற்சிகள் மற்றும் தேசிய பல்மருத்துவ சுகாதார திட்டத்தின் மூலம் பொது பல் மருத்துவ ஆரோக்கியத்தில் கவனம் செலுத்துகிறது.

பல் மருத்துவ கழக ஆய்விதழ், ஓரல் ஹெல்த், ஐடிஏ டைம்சு, பல் சுகாதாரம், பொருட்கள் விவரம், மாணவர் டைஜஸ்ட் போன்ற வெளியீடுகளை அதிகாரப்பூர்வ வெளியீடாக வெளியிடுகிறது.

பல் வல்லுநர்களின் அறிவு மற்றும் திறன்களை மேம்படுத்துவதன் மூலம் தொடர்ச்சியான பல் கல்வியை ஆதரிக்கவும், ஊக்குவிப்பதற்கும் கல்வித் திட்டங்களிலும் இந்தியப் பல் மருத்துவக் கழகம் கவனம் செலுத்துகிறது.

ஆலோசனை
------

இந்த சங்கம் பல் நிபுணர்களின் குரலாகும். இது 'அனைவருக்கும் உகந்த ஆரோக்கியம்' என்பதை அரசுக்கும் கொள்கை வகுப்பாளர்களுக்கும் பரிந்துரைக்கிறது. இந்த சங்கம் இந்தியப் பல் மருத்துவத்தைப் பிரதிநிதித்துவப்படுத்துகிறது. நோயாளிகள் மற்றும் தொழில் சார்பாக, நியாயமான அறிவியல் நடவடிக்கைகளைப் பாதுகாக்கிறது.

மேற்கோள்கள்
-----------

1. ↑  "Indian Dental Association Official Website. About IDA". 2011-11-18 அன்று மூலம் பரணிடப்பட்டது. 2011-11-25 அன்று பார்க்கப்பட்டது.
2. ↑  "Indian Dental Association Official Website. 'Our History'". 2011-12-16 அன்று மூலம் பரணிடப்பட்டது. 2011-11-25 அன்று பார்க்கப்பட்டது.
3. ↑  "Indian Dental Association Official Website. 'Advocacy Laws'". 2017-12-16 அன்று மூலம் பரணிடப்பட்டது. 2021-08-14 அன்று பார்க்கப்பட்டது.